Tallinna maantee (Pärnu)

**Tallinna maantee** on tänav Pärnus Rääma ja Ülejõe linnaosas. 

Tänav algab Pärnu jõe vasakkaldalt Kesklinna silla alguses Akadeemia, Vee ja Laia tänava ristumiskohas ning suundub põhja. Tänav lõpeb linnapiiril.

Tallinna maantee ristub Suur-Jõekalda, Rääma (paremalt), Johann Voldemar Jannseni (vasakult), Vana-Rääma (paremalt), Ilvese (paremalt), Noorte väljaku (vasakult), Voorimehe (vasakult), Oja (paremalt), Rohu, Lille, Pärja, Niine, Kilgi (paremalt), Härma (vasakult), Savi (paremalt), Pärlimõisa tee (vasakult), Ehitajate tee (paremalt), Lennuvälja tee (vasakult), Parmu, Raua, Tuule (paremalt) ja Lõo (vasakult) tänavaga.

Tänav on ligikaudu 3 kilomeetri pikkune. Tänava lõik Ehitajate teest kuni linnapiirini on osa Via Balticast.

## Nimi
Tänav sai praeguse nime 8. märtsil 1935. Enne seda oli see Jänesselja tänav (saksa keeles *Jennes(s)elsche Straße*). Nimi oli tuletatud linnale kuulunud Sauga mõisa järgi.

Varem sõideti Tallinna Vana-Pärnu kaudu. Tänu Nurme silla ehitamisele 1904. aastal muutus Pärnust Tallinna poole minek Jänesselja teed pidi aina intensiivsemaks, kuni välistas mugavuse tõttu muud võimalused. Nii ilmselt tunduski 1935. aastal loomulikuna nimetada Jänesselja tee ümber Tallinna maanteeks.

## Ajalugu
Tallinna maantee alguses on Teise maailmasõja järel kujundatud Noorte väljak, millest tänapäevaste pealeehituste tõttu küll enam palju järele jäänud ei ole. Enne Teist maailmasõda oli selle koha peal lage laadaplats.

Jõest kaugemal palistasid Tallinna (Jänesselja) tänavat enamasti ühe- või poolteisekorruselised puumajad, kus elasid käsitöölised, vürtspoodnikud ja töölised. Paljud 1920.–1930. aastatel ehitatud elamud on Tallinna maantee ääres alles ja heas korras praegugi.

Jänesselja tee oli veel sõjaeelse Eesti ajal kaetud munakivisillutisega.

## Hoonestus
*Tallinna maantee 40a – Pärnu Ülejõe Põhikool
*Tallinna maantee 70 – Härma Kaubahoov
*Tallinna maantee 74 – McDonald'si söögikoht
*Tallinna maantee 76 – Transpordiameti Pärnu teenindusbüroo
*Tallinna maantee 84 – Circle K tankla
*Tallinna maantee 91 – Stokkeri tööriistakeskus
*Tallinna maantee 93a – Ülejõe Selver
*Tallinna maantee 95 – Olerexi tankla

## Pildigalerii

Tallinna mnt algus, Pärnu.jpg|Tallinna mnt algus
Tallinna mnt 8, Pärnu.jpg|Tallinna mnt 8
Tallinna mnt 8, Pärnu 2.jpg|Tallinna mnt 8
Tallinna mnt 8, Pärnu 3.jpg|Tallinna mnt 8
Tallinna mnt 8, Pärnu 4.jpg|Tallinna mnt 8, sissepääs
Tallinna mnt 13, Pärnu.jpg|Tallinna mnt 13
Tallinna mnt 17, Pärnu.jpg|Tallinna mnt 17
Tallinna mnt 33, Pärnu.jpg|Tallinna mnt 33
Tallinna mnt 36, Pärnu.jpg|Tallinna mnt 36, loodus vihmaveerennis
Oja Tallinna maantee all, Pärnu.jpg|Oja Tallinna mnt all, valge maja on Tallinna mnt. 34a
Tallinna mnt 49a, Pärnu.jpg|Tallinna mnt 49a, endine tuletõrjedepoo
Tallinna mnt 49a, Pärnu 2.jpg|Tallinna mnt 49a, endine tuletõrjedepoo
Tallinna mnt 53, Pärnu.jpg|Tallinna mnt 53
Härma keskus, Pärnu 3.jpg|Härma keskus (Tallinna mnt 70/1)
Härma keskus, Pärnu 2.jpg|Härma keskus (Tallinna mnt 70/1)
Härma keskus, Pärnu 5.jpg|Härma keskus (Tallinna mnt 70/2)
Tallinna mnt, Savi ristmikult.jpg|Tallinna mnt, Savi ristmikult
Tallinna mnt 74, Pärnu.jpg|Tallinna mnt 74, Pärnu McDonalds
Tallinna mnt 74, Pärnu 2.jpg|Tallinna mnt 74, Pärnu McDonalds
Tallinna mnt 76.jpg|Tallinna mnt 76, Transportiameti hoone
Tallinna mnt 87c, Pärnu.jpg|Tallinna mnt 87c
Tallinna mnt 91, Pärnu.jpg|Tallinna mnt 91
Tallinna mnt 93a, Pärnu.jpg|Tallinna mnt 93a, Ülejõe Selver
Tallinna mnt, Pärnu linna piirilt.jpg|Tallinna mnt, Pärnu linna piirilt.
Tallinna mnt, Pärnu 4.jpg|Tallinna mnt, Ehitajate tee ristmik
Tallinna mnt, Härma-Kilgi ristmikul.jpg|Tallinna mnt, Härma-Kilgi ristmikul]


## Viited